ddrg/super_eurlex huggingface dataset:
2.

Zneski v evrih v tabeli, ki je vključena v člen 4 Dodatka k Sklepu Upravnega odbora Europola z dne 16. novembra, se nadomestijo kot sledi: 8 % k zneskom med 106,71 evra in 1.879,60 evra 10 % k zneskom med 1.879,61 evra in 2.588,87 evra 12,5 % k zneskom med 2.588,88 evra in 2.966,98 evra 15 % k zneskom med 2.966,99 evra in 3.369,46 evra 17,5 % k zneskom med 3.369,47 evra in 3.747,60 evra 20 % k zneskom med 3.747,61 evra in 4.114,12 evra 22,5 % k zneskom med 4.114,13 evra in 4.492,23 evra 25 % k zneskom med 4.492,24 evra in 4.858,76 evra 27,5 % k zneskom med 4.858,77 evra in 5.236,88 evra 30 % k zneskom med 5.236,89 evra in 5.603,41 evra 32,5 % k zneskom med 5.603,42 evra in 5.981,53 evra 35 % k zneskom med 5.981,54 evra in 6.348,63 evra 40 % k zneskom med 6.348,64 evra in 6.726,76 evra 45 % k zneskom nad 6.726,77 evra.
Sklep Sveta

z dne 21. aprila 2004

o sklenitvi Sporazuma med Evropsko skupnostjo in Macaom, posebno upravno regijo Ljudske republike Kitajske o ponovnem sprejemu oseb, ki bivajo brez dovoljenja

(2004/424/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, in zlasti člena 63(3)(b) v povezavi z drugim stavkom prvega pododstavka člena 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Komisija je v imenu Evropske skupnosti dosegla Sporazum z Macaom, posebno upravno regijo Ljudske republike Kitajske o ponovnem sprejemu oseb, ki bivajo brez dovoljenja.

(2) Ta sporazum je bil podpisan v imenu Evropske skupnosti dne 13. oktobra 2003, ob upoštevanju njegove možne sklenitve ob kasnejšem datumu.

(3) Ta sporazum je treba odobriti.

(4) S sporazumom je vzpostavljen Odbor za ponovni sprejem, ki lahko sprejema odločitve, ki imajo pravni učinek. Torej je treba natančno določiti, kdo predstavlja Skupnost znotraj tega Odbora ter predvideti postopek, ki določa, kako se sprejme stališče Skupnosti.

(5) V skladu s členom 3 Protokola o stališču Združenega Kraljestva in Irske, priloženega k Pogodbi o Evropski uniji in Pogodbi o ustanovitvi Evropske skupnosti, je Združeno kraljestvo izrazilo svojo željo, da sodeluje pri sprejetju in uporabi tega sklepa.

(6) V skladu s členoma 1 in 2 Protokola o stališču Združenega Kraljestva in Irske, ki je priložen k Pogodbi o Evropski uniji in Pogodbi o ustanovitvi Evropske skupnosti, in brez poseganja v člen 4 omenjenega protokola, Irska ne sodeluje pri sprejemanju tega sklepa in z njim ni zavezana, niti ga ni zavezana uporabljati.

(7) Skladno s členoma 1 in 2 Protokola o stališču Danske, ki je priložen k Pogodbi o Evropski uniji in k Pogodbi o ustanovitvi Evropske skupnosti, Danska ne sodeluje pri sprejetju tega sklepa in z njim ni zavezana, niti ga ni zavezana uporabljati –

SKLENIL:

Člen 1

Sporazum med Evropsko skupnostjo in Macaom, posebno upravno regijo Ljudske republike Kitajske o ponovnem sprejemu oseb, ki bivajo brez dovoljenja ter priložene Deklaracije, se odobri v imenu Skupnosti.

Besedilo sporazuma je priloženo temu sklepu.

Člen 2

Predsednik Sveta da uradno obvestilo, določeno v členu 20(2) sporazuma [2].

Člen 3

V Odboru za ponovni sprejem, ustanovljenem na podlagi člena 17 sporazuma, Skupnost zastopa Komisija, ki ji pomagajo strokovnjaki držav članic.

Člen 4

Stališče Skupnosti v Odboru za ponovni sprejem glede sprejetja svojega poslovnika, kot se zahteva na podlagi člena 17(5) sporazuma, sprejme Komisija po posvetovanju s posebnim odborom, ki ga imenuje Svet.

Za vse druge odločitve Odbora za ponovni sprejem sprejme stališče Skupnosti na predlog Komisije Svet s kvalificirano večino.

Člen 5

Ta sklep se objavi v Uradnem listu Evropske unije.

V Luxembourgu, 21. aprila 2004

Za Svet

Predsednik

J. Walsh

[1] Mnenje, podano dne 26. februarja 2004 (še ni objavljeno v Uradnem listu).

[2] Datum začetka veljavnosti tega sporazuma bo v Uradnem listu Evropske unije objavil Generalni sekretariat Sveta.

--------------------------------------------------
Odločba Komisije

z dne 29. januarja 2004

o spremembi Odločbe Sveta 97/788/ES glede pregledov, ki jih izvaja Srbija in Črna gora v zvezi z vzdrževanjem sort krmnih rastlin, pese, oljnic in predivnic

(notificirano pod dokumentarno številko K(2004) 147)

(Besedilo velja za EGP)

(2004/120/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 97/788 z dne 17. novembra 1997 o enakovrednosti nadzora nad postopki vzdrževanja sort, ki se izvajajo v tretjih državah [1], in zlasti člena 2 Odločbe,

ob upoštevanju naslednjega:

(1) Odločba 97/788/ES določa, da daje uradni nadzor nad postopki vzdrževanja sort, ki ga za nekatere vrste izvajajo v nekaterih tretjih državah, enaka jamstva kakor tisti, ki ga izvajajo države članice na podlagi Direktive Sveta 2002/53/ES z dne 13. junija 2002 o skupnem katalogu sort poljščin [2].

(2) Odločba 97/788 se uporablja za Zvezno republiko Jugoslavijo (zdaj Srbija in Črna gora) le za sorte nekaterih vrst.

(3) Pregled predpisov Srbije in Črne gore ter načina, kako se uporabljajo v zvezi z vrstami, navedenimi v Direktivi Sveta 66/401/EGS z dne 14. junija 1966 o trženju semena krmnih rastlin [3], v Direktivi Sveta 2002/54/ES z dne 13. junija 2002 o trženju semena pese in v Direktivi Sveta 2002/57/ES z dne 13. junija 2002 o trženju semena oljnic in predivnic [4], so pokazali, da daje uradni nadzor nad postopki vzdrževanja sort enaka zagotovila kakor tisti, ki ga izvajajo države članice.

(4) Enakovrednost, priznano Srbiji in Črni gori, bi bilo treba razširiti na te dodatne vrste.

(5) Odločbo 97/788/ES je zato treba ustrezno spremeniti.

(6) Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –

SPREJELA NASLEDNJO ODLOČBO:

Člen 1

Priloga k Odločbi 97/788/ES se spremeni:

V vpisu poleg kode "YU", ki se nanaša na Zvezno republiko Jugoslavijo, se "66/402" nadomesti z "66/401, 66/402, 2002/54 in 2002/57".

Člen 2

Ta odločba je naslovljena na države članice.

V Bruslju, 29. januarja 2004

Za Komisijo

David Byrne

Član Komisije

[1] UL L 322, 25.11.1997, str. 39. Odločba, kakor je bila spremenjena z Odločbo 2002/580/ES (UL L 184, 13.7.2002, str. 26).

[2] UL L 193, 20.7.2002, str. 1. Direktiva, kakor je bila nazadnje spremenjena z Uredbo (ES) št. 1829/2003 Evropskega parlamenta in Sveta (UL L 268, 18.10.2003, str. 1).

[3] UL L 125, 11.7.1966, str. 2298/66. Direktiva, kakor je bila nazadnje spremenjena z Direktivo 2003/61/ES (UL L 165, 3.7.2003, str. 23).

[4] UL L 193, 20.7.2002, str. 12. Direktiva, kakor je nazadnje spremenjena z Direktivo 2003/61/ES.

--------------------------------------------------
Sklep Sveta 2003/567/SZVP

z dne 21. julija 2003

o izvajanju Skupnega stališča 1999/533/SZVP o prispevku Evropske unije k zavzemanju za čim hitrejši začetek veljavnosti Pogodbe o celoviti prepovedi izvajanja jedrskih poskusov (CTBT)

SVET EVROPSKE UNIJE JE –

ob upoštevanju Skupnega stališča Sveta 1999/533/SZVP z dne 29. julija 1999 o prispevku Evropske unije k zavzemanju za čim hitrejši začetek veljavnosti Pogodbe o celoviti prepovedi izvajanja jedrskih poskusov (CTBT) [1], predvsem členov 1 in 4 te Pogodbe, v zvezi s členom 23(2) Pogodbe o ustanovitvi Evropske unije,

ob upoštevanju naslednjega:

(1) V skladu s členom 4 Skupnega stališča 1999/533/SZVP se je Evropska unija zavezala, da vse države, ki tega še niso storile, spodbudi da brez odlašanja podpišejo in ratificirajo Pogodbo CTBT, zlasti tiste s seznama 44 držav, katerih ratifikacija je potrebna za začetek veljavnosti Pogodbe CTBT.

(2) Prav je, da se prispeva k uspešnemu poteku tretje konference v skladu s členom XIV Pogodbe CTBT, ki bo potekala na Dunaju od 3. do 5. septembra 2003 in katere cilj je pospešiti proces ratifikacije Pogodbe CTBT, da se omogoči čim hitrejši začetek veljavnosti Pogodbe CTBT –

SKLENIL:

Člen 1

V okviru podpore za čim hitrejšo veljavnost Pogodbe CTBT, ki je omenjena v členu 1 Skupnega stališča 1999/533/SZVP, Evropska unija spodbudi vse države, ki tega še niso storile, da brez odlašanja podpišejo in ratificirajo Pogodbo CTBT.

V ta namen Evropska unija spodbudi:

(a) predvsem tiste države s seznama 44 držav, katerih podpis in ratifikacija sta potrebna za začetek veljavnosti Pogodbe CTBT;

(b) tiste države, ki so podpisale, niso pa ratificirale Pogodbe CTBT, predvsem pa tiste države, ki bodo gostiteljice postaj Mednarodnega nadzorstvenega sistema (International Monitoring System – IMS);

(c) tiste države, ki še niso podpisale Pogodbe CTBT, predvsem pa države, ki bodo gostiteljice postaj IMS.

Člen 2

Evropska unija podpre sklic konference v skladu s členom XIV Pogodbe CTBT na politični ravni.

Člen 3

Z namenom pospešiti proces ratifikacije in da bi omogočila čim hitrejšo veljavnost Pogodbe CTBT Evropska unija lahko stopi v stik z regionalnimi organizacijami (kot so Afriška unija, Organizacija ameriških držav (OAS) in Združenje držav jugovzhodne Azije (ASEAN)).

Člen 4

Predsedstvo obvesti začasni tehnični sekretariat CTBT o izvajanju členov 1 in 2.

Člen 5

Ta sklep začne veljati z dnem sprejetja.

Člen 6

Ta sklep se objavi v Uradnem listu Evropske unije.

V Bruslju, 21. julija 2003

Za Svet

Predsednik

F. Frattini

[1] UL L 204, 4.8.1999, str. 1.

--------------------------------------------------
Odločba Komisije

z dne 24. januarja 2003

o spremembi Odločbe 97/252/ES glede vključitve obrata iz Nizozemskih Antilov v začasne sezname obratov tretjih držav, iz katerih države članice odobrijo uvoz mleka in mlečnih proizvodov za prehrano ljudi

(notificirano pod dokumentarno številko K(2003) 324)

(Besedilo velja za EGP)

(2003/59/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah, iz katerih države članice odobrijo uvoz določenih proizvodov živalskega izvora, ribiških proizvodov ali živih školjk [1], kakor je bila nazadnje spremenjena z Odločbo 2001/4/ES [2], in zlasti člena 2(1) in (4) Odločbe,

ob upoštevanju naslednjega:

(1) Začasni seznami obratov v tretjih državah, ki proizvajajo mleko in mlečne proizvode za prehrano ljudi, so bili pripravljeni na podlagi Odločbe Komisije 97/252/ES [3], kakor je bila nazadnje spremenjena z Odločbo 2002/527/ES [4].

(2) Nizozemski Antili so poslali seznam, na katerem je en obrat za pridelavo mleka in mlečnih proizvodov za prehrano ljudi, za katerega pristojni organi potrjujejo, da je v skladu s pravili Skupnosti.

(3) Ker še ni bil opravljen pregled na kraju samem, uvoz iz takih obratov ni upravičen do zmanjšanega obsega fizičnih pregledov v skladu s členom 2(4) Odločbe 95/408/ES.

(4) Odločbo 97/252/ES je zato treba ustrezno spremeniti.

(5) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Priloga k Odločbi 97/252/ES se spremeni v skladu s Prilogo k tej odločbi.

Člen 2

Ta odločba se uporablja od 31. januarja 2003.

Člen 3

Ta odločba je naslovljena na države članice.

V Bruslju, 24. januarja 2003

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 101, 18.4.1997, str. 46.

[4] UL L 170, 29.6.2002, str. 86.

--------------------------------------------------

PRILOGA

Naslednje besedilo se vstavi v Prilogo po abecednem vrstnem redu oznak ISO:

"País: Antillas NeerlandesasLand: Nederlandske AntillerLand: Niederländische AntillenΧώρα: Ολλανδικές ΑντίλλεςCountry: Netherlands AntillesPays: Antilles néerlandaisesPaese: Antille olandesiLand: Nederlandse AntillenPaís: Antilhas NeerlandesasMaa: Alankomaiden AntillitLand: Nederländska Antillerna

NACUR-BO1 | Dutch Antillean Dairy Industry NV | Curação" | | | |

--------------------------------------------------
Odločba Komisije

z dne 10. oktobra 2003

o odobritvi začasnega odstopanja od Direktive 82/894/EGS glede pogostosti prijavljanja izbruhov bovine spongiformne encefalopatije

(notificirano pod dokumentarno številko K(2003)3561)

(Besedilo velja za EGP)

(2003/724/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti [1], kakor je bila nazadnje spremenjena z Uredbo (ES) št. 807/2003 [2], in zlasti člena 5(2) Direktive,

ob upoštevanju naslednjega:

(1) Direktiva 82/894/EGS določa pravila za prijavljanje izbruhov nekaterih živalskih bolezni, vključno z bovino spongiformno encefalopatijo (BSE) v Skupnosti. Ta direktiva zagotavlja, da morajo države članice primarne izbruhe BSE prijaviti Komisiji in drugim državam članicam v 24 urah. Direktiva 82/894/EGS tudi določa, da je treba Komisiji tedensko prijavljati sekundarne izbruhe BSE.

(2) Različne odločbe Komisije, nazadnje Odločba 98/12/ES [3], so državam članicam odobrile začasna odstopanja od zahtev Direktive 82/894/EGS glede obveznosti prijavljanja primarnih izbruhov BSE v 24 urah. Začasno odstopanje, odobreno z Odločbo 98/12/ES predvideva, da je treba Komisiji tedensko prijavljati vse izbruhe BSE.

(3) Izbruhi BSE se v Skupnosti še naprej pojavljajo. Glede na pridobljene izkušnje se zdi, da je tedensko prijavljanje izbruhov BSE, ki se zahteva za sekundarne izbruhe, zadostno. V skladu s tem je primerno obdržati to začasno odstopanje, ki državam članicam dovoljuje, da se Komisiji tedensko prijavljajo tudi primarni izbruhi BSE.

(4) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Z odstopanjem od člena 3(1) Direktive 82/894/EGS se vsi izbruhi bovine spongiformne encefalopatije do 31. decembra 2007 prijavljajo v skladu s členom 4 te direktive.

Člen 2

Ta odločba je naslovljena na države članice.

V Bruslju, 10. oktobra 2003

Za Komisijo

David Byrne

Član Komisije

[1] UL L 378, 31.12.1982, str. 58.

[2] UL L 122, 16.5.2003, str. 36.

[3] UL L 4, 8.1.1998, str. 63.

--------------------------------------------------
Sklep Sveta

z dne 7. oktobra 2003

o sklenitvi Sporazuma v obliki izmenjave pisem med Evropsko skupnostjo in Republiko Hrvaško o sistemu ekotočk, ki se od 1. januarja 2003 uporablja za hrvaški tranzitni promet čez Avstrijo

(2003/740/ES)

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti, zlasti člena 71(1) v povezavi s členom 300(2), prvi pododstavek, prvi stavek, in člena 300(3), prvi pododstavek Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Začasni trgovinski sporazum med Evropsko skupnostjo na eni strani in Republiko Hrvaško na drugi [2], zlasti člen 2(2)(b) Protokola 6 o cestnem tranzitnem prometu, določa, da je treba uporabiti sistem ekotočk, enakovreden tistemu iz člena 11 Protokola 9 k Aktu o pristopu iz leta 1994.

(2) Komisija je v imenu Skupnosti sklenila Sporazum v obliki izmenjave pisem med Evropsko skupnostjo in Republiko Hrvaško o metodi za izračun ter podrobnih pravilih in postopkih za vodenje in nadzor ekotočk.

(3) Sporazum je bil podpisan v imenu Skupnosti dne 23. julija 2003 s pridržkom morebitne poznejše sklenitve, v skladu s Sklepom Sveta 2003/440/ES [3].

(4) Sporazum se odobri -

SKLENIL:

Člen 1

Sporazum v obliki izmenjave pisem med Evropsko skupnostjo in Republiko Hrvaško o sistemu ekotočk, ki se od 1. januarja 2003 uporablja za hrvaški tranzitni promet čez Avstrijo, se odobri v imenu Skupnosti.

Besedilo Sporazuma v obliki izmenjave pisem je priloženo k temu sklepu [4].

Člen 2

Ta sklep se objavi v Uradnem listu Evropske unije.

V Luxembourgu, 7. oktobra 2003

Za Svet

Predsednik

G. Tremonti

[1] Mnenje, dano 15. maja 2003 (še ni objavljeno v Uradnem listu).

[2] UL L 330, 14.12.2001, str. 3.

[3] UL L 150, 18.6.2003, str. 32.

[4] Za besedilo Sporazuma glej UL L 150, 18.6.2003, str. 33. Sporazum je bil podpisan v imenu Hrvaške dne 1. avgusta 2003.

--------------------------------------------------
Sklep Sveta 2003/582/SZVP

z dne 21. julija 2003

o sklenitvi sporazuma med Evropsko unijo in Rusko federacijo o sodelovanju Ruske federacije v Policijski misiji Evropske unije (EUPM) v Bosni in Hercegovini

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 24 Pogodbe,

ob upoštevanju priporočila predsedstva,

ob upoštevanju naslednjega:

(1) Svet je sprejel Skupni ukrep 2002/210/SZVP z dne 11. marca 2002 o Policijski misiji Evropske unije [1] in Skupni ukrep 2003/141/SZVP z dne 27. februarja 2003 [2] ter Skupni ukrep 2003/188/SZVP z dne 17. marca 2003 [3] o spremembi Skupnega ukrepa 2002/210/SZVP o Policijski misiji Evropske unije.

(2) Člen 8(3) Skupnega ukrepa 2002/210/SZVP predvideva, da bodo podrobnosti v zvezi s sodelovanjem tretjih držav v EUPM predmet sporazuma v skladu s členom 24 Pogodbe o Evropski uniji.

(3) Po Sklepu Sveta 14. oktobra 2002, ki predsedstvu dovoljuje začetek pogajanj, je predsedstvo po pogajanjih pripravilo sporazum o sodelovanju Ruske federacije v EUPM.

(4) Evropska unija in Ruska federacija sta se dogovorili, naj bo besedilo sporazuma priloženo izmenjavi pisem in naj se sporazum od podpisa naprej začasno uporablja do začetka veljavnosti.

(5) To izmenjavo pisem bi bilo treba podpisati in sporazum bi bilo treba odobriti v imenu Evropski unije –

SKLENIL:

Člen 1

Izmenjava pisem in sporazum med Evropsko unijo in Rusko federacijo o sodelovanju te države v Policijski misiji Evropske unije (EUPM) v Bosni in Hercegovini v prilogi se odobrita v imenu Evropske unije.

Besedili izmenjave pisem in sporazuma sta priložena temu sklepu.

Člen 2

1. Predsednik Sveta je s tem sklepom pooblaščen za imenovanje oseb, pristojnih za podpis izmenjave pisem, ki bo zavezovala Evropsko unijo.

2. Predsednik Sveta je pooblaščen, da uradno obvesti, kot je predvideno v izmenjavi pisem.

Člen 3

Ta sklep se objavi v Uradnem listu Evropske unije.

Člen 4

Ta sklep začne veljati z dnem objave.

V Bruslju, 21. julija 2003

Za Svet

Predsednik

F. Frattini

[1] UL L 70, 13.3.2002, str. 1.

[2] UL L 53, 28.2.2003, str. 63.

[3] UL L 73, 19.3.2003, str. 9.

--------------------------------------------------
Sklep Sveta

z dne 13. maja 2003

o podpisu Sporazuma o znanstvenem in tehničnem sodelovanju med Evropsko skupnostjo in Državo Izrael

(2003/457/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti člena 170 v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) S svojim Sklepom 1999/224/ES z dne 22. februarja 1999 [1] je Svet sklenil Sporazum o znanstvenem in tehničnem sodelovanju med Evropsko skupnostjo in Državo Izrael, ki je začel veljati 8. marca 1999; s Sporazumom se Država Izrael pridružuje vsem aktivnostim v okviru posebnih programov Petega okvirnega programa Evropske skupnosti za raziskave, tehnološki razvoj in predstavitvene aktivnosti.

(2) Člen 12(4) Sporazuma določa, da "kadar Skupnost sprejme nov večletni okvirni program za raziskave in razvoj, je ta sporazum lahko predmet ponovnih pogajanj ali se obnovi pod skupno dogovorjenimi pogoji".

(3) 5. novembra 2002 je Svet pooblastil Komisijo, da vodi pogajanja za obnovitev sedanjega sporazuma in se tudi pogaja o začasni uporabi obnovljenega sporazuma. Ta začasna uporaba bi izraelskim subjektom omogočila, da se udeležijo prvih pozivov za zbiranje predlogov šestega okvirnega programa.

(4) Pogajanja so privedla do osnutka sporazuma, ki so ga 17. decembra 2002 parafirali pooblaščeni predstavniki obeh pogodbenic.

(5) Sporazum, parafiran 17. decembra 2002, je treba podpisati ob upoštevanju možnosti njegove kasnejše sklenitve in predvideti njegovo začasno uporabo po podpisu –

SKLENIL:

Člen 1

Podpis Sporazuma o znanstvenem in tehničnem sodelovanju med Evropsko skupnostjo in Državo Izrael se odobri v imenu Evropske skupnosti, ob upoštevanju Sklepa Sveta glede sklenitve navedenega sporazuma.

Besedilo Sporazuma je priloženo temu sklepu.

Člen 2

Ta sklep pooblašča predsednika Sveta, da imenuje osebo(-e), pooblaščeno(-e) za podpis Sporazuma v imenu Evropske skupnosti, ob upoštevanju možnosti njegove sklenitve.

Člen 3

Sporazum se po podpisu uporablja začasno.

V Bruslju, 13. maja 2003

Za Svet

Predsednik

A.-A. Tsochatzopoulos

[1] UL L 83, 27.3.1999, str. 50.

--------------------------------------------------
Sklep Sveta

z dne 14. aprila 2003

o sklenitvi Sporazuma v obliki izmenjave pisem med Evropsko skupnostjo in Nekdanjo jugoslovansko Republiko Makedonijo o sistemu ekotočk, ki se bo uporabljal za tranzitni promet Nekdanje jugoslovanske Republike Makedonije čez Avstrijo

(2003/278/ES)

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti in zlasti člena 71(1), v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Sporazum med Evropsko skupnostjo in Nekdanjo jugoslovansko Republiko Makedonijo na področju prevoza [3], zlasti člen 12(3)(b) Sporazuma, ureja, da se uporablja sistem ekotočk, enak sistemu, določenemu s členom 11 Protokola 9 k Aktu o pristopu Avstrije, Finske in Švedske k Evropski uniji.

(2) Komisija se je v imenu Skupnosti dogovorila o Sporazumu v obliki izmenjave pisem med Evropsko skupnostjo in Nekdanjo jugoslovansko Republiko Makedonijo, ki uvaja metodo izračuna in podrobne določbe ter postopke za upravljanje in nadzor ekotočk.

(3) Ta sporazum je bil v imenu Skupnosti podpisan 29. oktobra 2002, s pridržkom njegove poznejše sklenitve v skladu s Sklepom Sveta 2003/197/ES [4].

(4) Ta sporazum je treba odobriti -

SKLENIL:

Člen 1

Sporazum v obliki izmenjave pisem med Evropsko skupnostjo in Nekdanjo jugoslovansko Republiko Makedonijo o sistemu ekotočk, ki se bo uporabljal za tranzitni promet Nekdanje jugoslovanske Republike Makedonije čez Avstrijo se v imenu Skupnosti odobri.

Besedilo sporazuma v obliki izmenjave pisem je priloženo k temu sklepu [5].

Člen 2

Ta sklep se objavi v Uradnem listu Evropske unije.

V Luxembourgu, 14. aprila 2003

Za Svet

Predsednik

A. Giannitsis

[1] UL C 20E, 28.1.2003, str. 82.

[2] Mnenje, podano 22. oktobra 2002 (še ni objavljeno v Uradnem listu).

[3] UL L 348, 18.12.1997, str. 170.

[4] UL L 75, 21.3.2003, str. 33.

[5] UL L 75, 21.3.2003, str. 34.

--------------------------------------------------